text: Gleða okkum til nýggju hølini
text: #000000
text: ‘-Um ársskiftið keypti Blái Krossur, Føroya, ein bygning, sum er í trimum hæddum og er góðar 800 fermetrar stórur og stendur mitt í Runavík. Nú eru vit í holt við at innrætta hann til okkara brúk. Í miðhæddini vera endurnýtsluhandlarnir. Í norðara enda vera klæðini og í sunnara endyrnýtslan av møblum og øðrum lutum. Ein partur av loftinum fer at hoyra uppí endurnýtsluhandilin, meðan hin verður til skiljing av klæðum, fundarhøli, viðtalirúm til børn og avvarandi teira, skrivstovur og annað-
  Tað sigur Dakko Petersen, aðalskrivari, hjá Bláa Krossi, Føroya.
text: #000001
text: -Vit hava leigað fýra ymisk hølir í Runavík; men fara nú at húsast í einum. Tað verður gott, mennandi og einfaldari. Eitt høli, sum er omanúr bygninginum, er sett í stand og verður innrættað sum eitt verkstað. Har kunnu menn til dømis, seta møblar í stand, mála og gera annað viðlíkahaldsarbeiði, áðrenn lutirnir verða til sølu. Møblarnir koma inn í kjallaran, sum eisini verður møbilgoymsla. So verða teir bornir uppá so hvørt, pláss verður fyri teimum, sigur hann.
text: #000002
text: -Arbeiðið, sum hevur verið gjørt í Runavík síðstu mongu árini, fer at halda fram. Harafturat vóna vit nú at kunna fáa skapt eitt umhvørvi, har menn kunna hittast til ein kaffimun og eisini fáa møguleikar til at taka eina hond í t.d. viðlíkahald av møblum og øðrum.
  Á loftinum, har klæðini fara at verða skild, vóna vit eisini at fáa skapt eitt umhvørvi, so kvinnur kunnu koma inn og fáa ein kaffimunn, skilja klæðir og annað. Vit hava kvinnur, sum seta klæðir í stand heima, og tað eru vit eisini takksom fyri, sigur Dakko.
text: #000003
text: -Meginparturin av teimum umleið 300 sjálvbodnu starvsfólkunum hjá Bláa Krossi, Føroya, eru eldri fólk. Tey gera eitt sera stórt og meiningsfylt arbeiði fyri Bláa Kross, sum vit eru sera, sera takksom fyri. Tí ræður eisini um, at trivnaður, hugni og kenslan av at gera ein meiningsfyltan gerning, er í hásæti. Vit gleða okkum til vit fáa opnað nýggju hølini í Runavík, men mugu bíða til Koronan hevur mist takið, sigur hann.
text: #000004
text: -Vit kundu keypa hendan bygningin, tí vit seldu ein bygning í Havn. Harafturat hevur Betri Stuðulsgrunnur, stuðlað Bláa Krossi við 700.000 krónum, og vit hava fingið 500.000 kr. í privatum stuðuli her í økinum. Nú kunnu vit húsast í egnum góðum hølum fyri minni upphædd enn vit rindaðu í leigu frammanundan. So vit í Bláa Krossi eru sera takksum fyri tær mongu hendur, sum hjálpa til og teir mongu stuðlarnir, sum bera fíggjarliga.
  Aðalmálið við øllum arbeiðinum, er jú at upplýsa og fyribyrgja rúsdrekka og rúsi,- og tað serliga millum børn og ung, men eisini millum vaksin. Harafturat hjálpa vit teimum, sum fullu fyri rúsdrekka og rúsi og avvarandi teirra, sigur Dakko Petersen, at enda.
text: #000005
text: Í heyst bjóðar Títt Rúm eitt tilboð til foreldur, sum eru í barsil við pinkubørnum. Talan er um ókeypis bólk t...
text: #000008
text: Vit nýta cookies á okkara síðu.
  Tú kanst lesa meira um nýtsluna av cookies og sløkkja tær á stillingunum
text: #000011
text: Vit nýta cookies á okkara síðu.
text: #000012
text: Tú kanst lesa meira um nýtsluna av cookies og sløkkja tær á stillingunum
text: #000013
text: Vit nýta cookies á heimasíðuni til tess at minnast tínar stillingar og veita tær eina betri heimasíðu. Cookies eru lítlir tekstfílar, ið verða goymdir á tínari teldu, sum hava til endamáls at minnast teg aftur. Cookies eru ikki skaðiligar, men kunnu innihalda upplýsingar um teg.
text: #000014
text: Tú kanst velja at frásiga tær cookies, men hetta kann hava við sær, at heimasíðan ikki virkar, sum ætlað.
text: #000015
text: Neyðugar cookies skulu játtast, til tess at heimasíðan skal virka sum ætlað.
text: #000016